cyanic-selkie/wikianc huggingface dataset:
Πρωτάθλημα Ένταξης ΣΤΟΚ 2009
Δείτε επίσης
Κατηγορία:Πρωτάθλημα Ένταξης ΣΤΟΚ Κατηγορία:Εγχώρια ποδοσφαιρικά πρωταθλήματα 2010
Αμπελάκια Ροδόπης
Τα Αμπελάκια είναι μικρός παραθαλάσσιος οικισμός της Θράκης στην Περιφερειακή Ενότητα Ροδόπης και το δήμο Μαρωνείας-Σαπών σε υψόμετρο 6 μέτρα. Βρίσκεται στα παράλια του Θρακικού πελάγους, δίπλα στο λιμάνι του Ίμερου σε απόσταση 40 χλμ. ΝΔ. από τις Σάπες (έδρα του δήμου), 26 χλμ. Ν. από την Κομοτηνή και περίπου 4 χλμ. Ν. από τον Ίμερο. Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Ιμέρου του δήμου Μαρωνείας. Σύμφωνα με το Πρόγραμμα «Καλλικράτης» μαζί με τον Ίμερο αποτελούν την τοπική κοινότητα Ιμέρου που υπάγεται στη δημοτική ενότητα Μαρωνείας του Δήμου Μαρωνείας - Σαπών και σύμφωνα με την απογραφή του 2011 απογράφησαν 6 κάτοικοι.
Πηγές
Κατηγορία:Χωριά του νομού Ροδόπης Κατηγορία:Δήμος Μαρωνείας - Σαπών
Βέργη Σουσιανής
Η Βέργη ή Βέργα φέρεται να ήταν μία αρχαία πόλη της επαρχίας της Σουσιανής του δυτικού Ιράν. Η μοναδική αναφορά για την ύπαρξη της πόλεως γίνεται από τον Αλεξανδρινό γεωγράφο Κλαύδιο Πτολεμαίο.
Παραπομπές
Κατηγορία:Αρχαίες πόλεις της Περσίας
Ζήμαρχος
Ο Ζήμαρχος, ήταν ανώτερος κρατικός αξιωματούχος της Ανατολικής Ρωμαϊκής Αυτοκρατορίας που έζησε στο β΄ μισό του 6ου αι. μ.Χ. κατά τα χρόνια του Ιουστιανιανού και του Ιουστίνου Β΄. Σύμφωνα με τις πληροφορίες που διαθέτουμε, καταγόταν από την Κιλικία, υπηρέτησε στη Σύγκλητο της Κωνσταντινούπολης (δηλαδή ως σύμβουλος του Αυτοκράτορα), και έφτασε στο ανώτατο αξίωμα του «Στρατηγού των Ανατολικών» (Magister Militum per Orientem).
Ωστόσο η υπηρεσία για την οποία έχει μείνει στην Ιστορία είναι η πρεσβεία προς το Χανάτο των Γκιόκτουρκ, της οποίας ηγήθηκε μεταξύ 568 με 570 μ.Χ. και η οποία στερέωσε την εμπορική συνεργασία μεταξύ Βυζαντινών και των Τούρκων, κρατώντας ανοιχτό με αυτό το τρόπο τον «Δρόμο του μεταξιού», από την Κίνα στην Κωνσταντινούπολη. Ο Ζήμαρχος και η πρεσβεία του μπορεί να θεωρηθεί με την ευρεία έννοια η πρώτη ουσιαστικά διπλωματική επαφή ανάμεσα στον Ελληνικό και τον Τουρκικό κόσμο.
Ιστορικό
Στα μέσα του 6ου αι., οι Γκιόκτουρκ (Γαλάζιοι Τούρκοι) κατέκτησαν τη Σογδιανή και έτσι απέκτησαν τον έλεγχο του εμπορίου μεταξιού, το οποίο από την Κεντρική Ασία συνεχιζόταν στην Περσία των Σασανιδών. Ο Πέρσης βασιλιάς Χοσρόης Α΄, φοβούμενος την αύξηση της τουρκικής επιρροής, αρνήθηκε να επιτρέψει τη συνέχιση του εμπορίου. Οι Γαλάζιοι Τούρκοι, μετά από πολλές αρνήσεις, συναίνεσαν σε πρόταση των εμπόρων Σογδιανών υπηκόων τους και το 568 έστειλαν πρεσβεία στην Κωνσταντινούπολη, για να συμμαχήσουν με τους Βυζαντινούς και να ξεκινήσουν το εμπόριο μεταξιού απευθείας μαζί τους, παρακάμπτοντας τους Πέρσες μεσάζοντες. Η προσφορά έγινε δεκτή από τον Ιουστίνο Β΄, και τον Αύγουστο του 569, ο Ζήμαρχος άφησε την Κωνσταντινούπολη για τη Σογδιανή.
Η πρεσβεία του Ζημάρχου, που συνοδευόταν από πλήθος αξιωματούχων αλλά και πλήθος δώρων όπως απαιτούσε η εθιμοτυπία τότε, ξεκίνησε από την Κωνσταντινούπολη, τον Αύγουστο του 568 (όπως επισημαίνει ο Μένανδρος Προτήκτωρ, το 4ο έτος της βασιλείας του Ιουστίνου). Διέσχισαν τον Καύκασο, προχώρησαν κατά μήκος της βόρειας ακτής της Κασπίας θάλασσας, αποφεύγοντας όσο ήταν δυνατόν τη Σασσανιδική Ιβηρία. Η έδρα των Γαλάζιων Τούρκων, Ντιζαμπούλ, θεωρείται ότι βρισκόταν στους δυτικούς πρόποδες της οροσειράς του Παμίρ, σε μια τοποθεσία που ονομαζόταν «Χρυσό Όρος». Το που βρισκόταν ακριβώς αυτό το Χρυσόν Όρος (Ektag) δεν έχει εξακριβωθεί, ωστόσο οι περισσότεροι σύγχρονοι ιστορικοί, το τοποθετούν στα Αλτάια όρη στα σύνορα με την Κίνα.
Με την εκπλήρωση της αποστολής του, η πρεσβεία των Ρωμαίων, με τη συνοδεία του νέου πρέσβη των Τούρκων στην Κωνσταντινούπολη, αφού ο Μανιάχ πέθανε εν τω μεταξύ, επέστρεψε ύστερα από ταξίδι δυο χρόνων, σύμφωνα με την διήγηση Ιωάννη του Εφέσιου.
Εξωτερικοί σύνδεσμοι
Κατηγορία:Δρόμος του Μεταξιού Κατηγορία:Βυζαντινοί διπλωμάτες Κατηγορία:Βυζαντινοί του 6ου αιώνα
Μανώλης Λαγουδάκης
Ο Μανώλης Λαγουδάκης ή Λαγός (1910 - Σεπτέμβριος 1981) ήταν Έλληνας λυράρης.
Βιογραφία
Ο Μανόλης Λαγουδάκης (Λαγός) γεννήθηκε το 1910 στα Περιβόλια του Ρεθύμνου. Ήταν το τρίτο παιδί μιας πολυμελούς οικογένειας και πρωτόπιασε λύρα στα χέρια του μόλις τελείωσε το Δημοτικό. Kατά μαρτυρία της αδελφής του, μαθητής ακόμα του Δημοτικού έψαχνε συνέχεια και έβρισκε σανίδια (τάβλια), τα έκοβε και τα έφτιαχνε στο σχήμα της λύρας. Εξελίχθηκε στον λυράρη με τις περισσότερες επιτυχίες, αφού το σύνολο του έργου του είναι χιλιοτραγουδισμένο. Πέθανε στην Αθήνα τον Σεπτέμβριο του 1981.
Παραπομπές
Κατηγορία:Κρητικοί μουσικοί Κατηγορία:Έλληνες λυράρηδες κρητικής λύρας
Γλώσσα Μπραγκάτ
Η Μπραγκάτ (ISO 639-3: aof, Ethnologue: Bragat, Glottolog: brag1240) είναι μια από τις γλώσσες που ομιλούνται στην Παπούα Νέα Γουινέα και ανήκει στην γλωσσική οικογένεια Τορικέλι. Χρησιμοποιείται στην επαρχία Σανταούν, και σύμφωνα με την απογραφή του 2003 είχε 460 ομιλητές.
Παραπομπές
Μ
Κόσμος 954
Ο «Κόσμος 954» (ρωσικά: Космос 954‎) ήταν σοβιετικός κατασκοπευτικός δορυφόρος της Γης, ο οποίος εκτοξεύθηκε από τη Σοβιετική Ένωση το 1977. Μια δυσλειτουργία εμπόδισε την ασφαλή απόσπαση του πυρηνικού αντιδραστήρα του, και έτσι όταν ο δορυφόρος επανήλθε στην ατμόσφαιρα το επόμενο έτος διασκόρπισε ραδιενεργά συντρίμματα στον βόρειο Καναδά, με αποτέλεσμα μία εκτεταμένη επιχείρηση καθαρισμού.
Εκτόξευση και λειτουργία
Στα μέσα Δεκεμβρίου η Βορειοαμερικανική Διοίκηση Αεροδιαστημικής Άμυνας (NORAD), που είχε δώσει στον δορυφόρο τον αριθμό καταλόγου 10361, παρατήρησε ότι ο «Κόσμος 954» εκτελούσε ακανόνιστους ελιγμούς, μεταβάλλοντας το ύψος του μέχρι και κατά 80 χλμ., καθώς οι Σοβιετικοί χειριστές του από το έδαφος προσπαθούσαν να τον ελέγξουν. Σε μυστικές συναντήσεις οι Σοβιετικοί αξιωματούχοι προειδοποίησαν τους αντίστοιχους αρμόδιους των ΗΠΑ ότι είχαν χάσει τον έλεγχο του σκάφους και ότι το σύστημα που προοριζόταν να ωθήσει τον πυρήνα του αντιδραστήρα σε ασφαλή τροχιά αποσύρσεως δεν είχε λειτουργήσει.
Στις 13:53 ώρα Ελλάδας της 24ης Ιανουαρίου 1978 ο «Κόσμος 954» μπήκε στη γήινη ατμόσφαιρα και κατέπεσε ενώ ταξίδευε προς τα βορειοανατολικά ευρισκόμενος πάνω από τον δυτικό Καναδά. Στην αρχή οι Σοβιετικοί ισχυρίσθηκαν ότι ο δορυφόρος είχε καταστραφεί εντελώς κατά την επανείσοδό του στην ατμόσφαιρα, αλλά μεταγενέστερες έρευνες κατέδειξαν ότι συντρίμματά του είχαν πέσει σε καναδικό έδαφος, σε μία λωρίδα μήκους 600 χλμ., από τη Μεγάλη Λίμνη των Σκλάβων μέχρι τη Λίμνη Μπέικερ. Η λωρίδα διατρέχει τμήματα των Βορειοδυτικών Εδαφών, του σημερινού Νούναβουτ, της Αλμπέρτα και του Σασκάτσουαν.
Ανάκτηση
thumb|right|285px|Χρήση φορητών μετρητών ραδιενέργειας για την ανεύρεση συντριμμάτων του δορυφόρου Η επιχείρηση για την περισυλλογή των ραδιενεργών υλικών από τον δορυφόρο βαφτίστηκε Operation Morning Light («Επιχείρηση Πρωινό Φως»). Μια ομάδα Καναδά-ΗΠΑ κάλυψε συνολική επιφάνεια 124 χιλιάδων τετραγωνικών χιλιομέτρων, από αέρος και με τα πόδια, σε δύο φάσεις: Η Φάση I διήρκεσε από τις 24 Ιανουαρίου 1978 μέχρι τις 20 Απριλίου 1978 και η Φάση II από τις 21 Απριλίου μέχρι τις 15 Οκτωβρίου 1978. Ο τελικός απολογισμός ήταν η περισυλλογή 12 μεγάλων τεμαχίων από τον δορυφόρο, τα 10 από τα οποία ήταν ραδιενεργά, με ραδιενέργεια μέχρι 1,1 Sievert ανά ώρα, και όμως αντιστοιχούσαν μόλις στο 1% περίπου της συνολικής ποσότητας του ουρανίου. Ιδιαίτερα το ένα από τα ανευρεθέντα συντρίμματα είχε επίπεδα ραδιενέργειας ''«αρκετά για να σκοτώσουν έναν άνθρωπο ... που θα παρέμενε σε επαφή μαζί του για μερικές ώρες.»''
Τα αποσπάσματα αναζητήσεως δεν μπορούσαν να βρουν συντρίμματα του δορυφόρου στις προβλεφθείσες τοποθεσίες, μέχρι που έγιναν νέοι υπολογισμοί, βασισμένοι σε δεδομένα που έδειχναν ότι υπήρχε μία θέρμανση της στρατόσφαιρας πάνω από τον Καναδά σε εξέλιξη κατά τη διάρκεια της πτώσεως του «Κόσμος 954». Η θέρμανση αυτή διαπιστώθηκε αρχικώς από τον σταθμό του Δικτύου Μετεωρολογικών Πυραύλων του Αμερικανικού Στρατού στο Πόκερ Φλατ, κοντά στο Φαίρμπανκς της Αλάσκα.
Ο απόηχος
Σύμφωνα με τους όρους του Συμφώνου Ευθύνης Διαστήματος του 1972 (Space Liability Convention), ένα κράτος που εκτοξεύει οποιοδήποτε αντικείμενο, δορυφόρο ή σκάφος στο διάστημα είναι υπεύθυνο για οποιαδήποτε ζημία προκαλέσει αυτό. Για την επιχείρηση περισυλλογής η καναδική κυβέρνηση χρέωσε στη Σοβιετική Ένωση 6.041.174,70 δολάρια Καναδά για τα πραγματοποιηθέντα έξοδα και για «πρόσθετη αποζημίωση για μελλοντικά μη προβλέψιμα έξοδα». Τελικώς η ΕΣΣΔ πλήρωσε ποσό που αντιστοιχούσε σε 3 εκατομμύρια δολάρια Καναδά.
Ο «Κόσμος 954» δεν ήταν ο πρώτος πυρηνικός δορυφόρος της σειράς RORSAT που απέτυχε, καθώς η εκτόξευση ενός παρόμοιου δορυφόρου το 1973 είχε επίσης αποτύχει, με αποτέλεσμα ο πυρηνικός αντιδραστήρας του να πέσει στον Ειρηνικό Ωκεανό, στα βόρεια της Ιαπωνίας. Ούτε ήταν ο τελευταίος, καθώς ο «Κόσμος 1402» έπαθε επίσης βλάβη, ρίχνοντας τον αντιδραστήρα του στον Νότιο Ατλαντικό το 1983. Οι επόμενοι RORSAT ήταν εξοπλισμένοι με εφεδρικό μηχανισμό εκτινάξεως του πυρήνα του αντιδραστήρα — όταν ο κύριος μηχανισμός αστόχησε στην περίπτωση του «Κόσμος 1900» το 1988, το εφεδρικό σύστημα πέτυχε να εκτινάξει τον πυρήνα σε μια ασφαλή τροχιά αποσύρσεως.
Φήμη
Ο «Κόσμος 954» αποτελεί πλέον ένα γνωστό κομμάτι της πρόσφατης ιστορίας και παράδοσης στο Γελοουνάιφ, την πρωτεύουσα των Βορειοδυτικών Εδαφών. Ο τοπικός ζωγράφος Νικ Μάκιντος έχει δημιουργήσει έργα με θέμα τον δορυφόρο σε συνδυασμό με γνωστές τοποθεσίες της περιοχής.
Εξωτερικοί σύνδεσμοι
Κατηγορία:Δορυφόροι Κόσμος Κατηγορία:Πυρηνικά ατυχήματα Κατηγορία:Ιστορία του Καναδά
Κατεχολαμίνη
Οι κατεχολαμίνες αποτελούν σημαντική κατηγορία ορμονών και νευροδιαβιβαστών, που συμμετέχουν στις βιοχημικές και φυσιολογικές διεργασίες των ζωικών οργανισμών.
Κλεμεντίνα Χοφμανόβα
δεξιά|μικρογραφία|282x282εσ| Ο τάφος της συγγραφέα στο [[Κοιμητήριο του Περ-Λασαίζ]] Η Κλεμεντίνα Χοφμανόβα (πολωνικά: Klementyna Hoffmanowa), γεννημένη ως Κλεμεντίνα Τάνσκα (Klementyna Tańska) (23 Νοεμβρίου 1798 - 21 Σεπτεμβρίου 1845) ήταν Πολωνή μυθιστοριογράφος, θεατρικός συγγραφέας, συντάκτρια, μεταφράστρια, δασκάλα και ακτιβίστρια. Ήταν η πρώτη γυναίκα στην Πολωνία που υποστήριξε τον εαυτό της από το γράψιμο και τη διδασκαλία, καθώς και μία από τις πρώτες συγγραφείς παιδικής λογοτεχνίας της Πολωνίας.
Κατεχολαμίνη
Περιλαμβάνουν την επινεφρίνη (ή αδρεναλίνη), η οποία παράγεται μόνο από τον μυελό των επινεφριδίων, τη νορεπινεφρίνη (ή νοραδρεναλίνη), η οποία συναντάται στις νευρικές απολήξεις, και την ντοπαμίνη, που βρίσκεται κυρίως στα βασικά γάγγλια του κεντρικού νευρικού συστήματος. Τα επινεφρίδια παράγουν μεγάλες ποσότητες κατεχολαμινών σε συνθήκες στρες.
Μόλις απελευθερώνονται στην κυκλοφορία του αίματος, οι κατεχολαμίνες αυξάνουν τον καρδιακό παλμό, την αρτηριακή πίεση, τον ρυθμό αναπνοής και την πνευματική διεγερσιμότητα. Επίσης, προκαλούν μείωση στη διάμετρο των αιμοφόρων αγγείων του δέρματος (αγγειοσυστολή), διαστολή των βρόγχων στους πνεύμονες (βρογχοδιαστολή) και αύξηση της ροής του αίματος προς τα κύρια όργανα, όπως ο εγκέφαλος, η καρδιά και τα νεφρά, μεταξύ άλλων δράσεων. Το ποσοστό τους στο αίμα και στα ούρα αυξάνεται σημαντικά σε ορισμένες περιπτώσεις ασθενειών καθώς και κατά τη διάρκεια φυσικής και διανοητικής άσκησης. Πολλά φαρμακευτικά σκευάσματα (ρεζερπίνη, ιπρονιαζίδη, γουανεθιδίνη, παργυλίνη κ.ά.) επιδρούν στη σύνθεση, στην απελευθέρωση, στην απόθεση και στον μεταβολισμό των κατεχολαμινών και χρησιμοποιούνται για να ενισχύουν ή να μειώνουν τη δραστηριότητα του συμπαθητικού νευρικού συστήματος. Κατηγορία:Νευροδιαβιβαστές Κατηγορία:Κατεχολαμίνες
Κλεμεντίνα Χοφμανόβα
Βιογραφία
Η Χοφμανόβα καταγόταν από μια αρκετά πλούσια αριστοκρατική οικογένεια. Ήταν η κόρη του Ιγκνάτσι Τάνσκι, Πολωνού συγγραφέα και μυθιστοριογράφου. Για λίγο καιρό ζούσε με τη μητέρα της στη Βαρσοβία. Έκανε το ντεμπούτο της το 1819 με μια ηθικολογική πραγματεία Ένα ενθύμιο μιας καλή μητέρας από μια καλή Πολωνή γυναίκα (Pamiątka po dobrej Matce przez dobrą Polkę). Στη δεκαετία του 1820, επιμελήθηκε ένα δημοφιλές περιοδικό για παιδιά και δημοσίευσε αρκετά παιδικά βιβλία, τα οποία έχουν κερδίσει ένα ευρύ κοινό σε πολλές γενιές. Δημοσίευσε επίσης μια σειρά από μυθιστορήματα, όπως: Τα γράμματα της Ελζμπιέτα Ζετσίτσκα στη φίλη της Ούρσουλα (Listy Elżbiety Rzeczyckiej do przyjaciółki Urszuli za panowania Augusta III pisane, 1824) και, αναμφισβήτητα το πιο γνωστό έργο της, Το ημερολόγιο της Κόμησσας Φρανσουάς Κρασίνσκα (Dziennik Franciszki Krasińskiej w ostatnich latach Augusta III pisany, 1825), που μεταφράστηκε σε διάφορες γλώσσες, και αναφέρεται ως ένα από τα πρώτα πολωνικά ψυχολογικά μυθιστορήματα.
Η Χοφμανόβα έθεσε το αξίωμα της οικονομικής αυτοχειραφέτησης των γυναικών. Πίστευε ότι το πρώτο βήμα για την επίτευξη της ανεξαρτησίας των γυναικών έπρεπε να είναι η εκπαίδευση, για να καταστεί δυνατή η αμειβόμενη εργασία. Ωστόσο, είχε συντηρητικές απόψεις σχετικά με το ρόλο των γυναικών και αναφέρθηκε στις εθνικές και καθολικές αξίες.
Το 1826, υποβλήθηκε η υποψηφιότητά της για ένταξη στην Εταιρεία Φίλων Μάθησης της Βαρσοβίας, αλλά δεν έγινε δεκτή ως γυναίκα. Παρέμεινε ανύπαντρη μέχρι την ηλικία των τριάντα ετών, μεγάλη για τα πρότυπα της εποχής της για μια γυναίκα, και μόνο το 1829 παντρεύτηκε τον Κάρολ Μπορομέους Χόφμαν. Μέχρι τότε χρησιμοποιούσε το πατρικό της όνομα.
Αν και η γραφή ήταν η κύρια και προτιμώμενη δραστηριότητά της και θεωρούσε τον εαυτό της πρωτίστως συγγραφέα, εργάστηκε επίσης ως δασκάλα (ως επιθεωρήτρια ή επισκέπτρια) σχολείων θηλέων και λέκτορας ηθικής επιστήμης στο Ινστιτούτο του Κυβερνείου στη Βαρσοβία (1826-1831). Εκπαίδευσε πολλές νέες γυναίκες, μερικές από τις οποίες αργότερα έγιναν συγγραφείς και καθηγήτριες. Η Χοφμανόβα μνημονευόταν με σεβασμό και εκτίμηση από μερικές μαθήτριες της, όμως με τη μαθήτρια της Ναρτσίζα Ζμιχόφσκα να την επικρίνει για τον συντηρητισμό της.
Κατά τη διάρκεια της Νοεμβριανής Εξέγερσης των Πολωνών κατά της Ρωσικής Αυτοκρατορίας, η Χοφμανόβα ήταν συνδημιουργός και πρόεδρος της Ένωσης Πατριωτικής Φιλανθρωπίας των Βαρσοβίων και μετέφερε τη βοήθεια στους τραυματίες στρατιώτες. Μετά την πτώση της εξέγερσης το 1831, αυτή και ο σύζυγός της κατέφυγαν στη Δρέσδη και αργότερα εγκαταστάθηκαν στο Παρίσι, όπου το σπίτι τους έγινε τόπος συνάντησης για Πολωνούς πολιτικούς πρόσφυγες. Στο Παρίσι, η Χοφμανόβα δραστηριοποιήθηκε στη Φιλανθρωπική Ένωση Πολωνών Κυριών και της Λογοτεχνικής Εταιρείας, και ονομαζόταν «η Μητέρα της Μεγάλης Μετανάστευσης». Ήταν φίλη με τους Φρεντερίκ Σοπέν και Άνταμ Μιτσκιέβιτς.
Πέθανε από καρκίνο του μαστού σε ηλικία 46 ετών και θάφτηκε στο Κοιμητήριο του Περ-Λασαίζ.
Το 1919 ένα γυμνάσιο της Βαρσοβίας, ένα από τα παλαιότερα της χώρας, πήρε το όνομά της.
Επιλεγμένα έργα
Ένας κατάλογος που περιλαμβάνει πρωτότυπους πολωνικούς τίτλους.
Μεταθανάτιες δημοσιεύσεις:
Παραπομπές
Κατηγορία:Πολωνές μυθιστοριογράφοι Κατηγορία:Πολωνοί μεταφραστές Κατηγορία:Μεταφραστές του 19ου αιώνα
Βασίλης Ευταξόπουλος
Ο Βασίλης Ευταξόπουλος είναι Έλληνας ηθοποιός και σκηνοθέτης.
Βιογραφικό
Γεννήθηκε και μεγάλωσε στην Αθήνα. Τελειώνοντας το σχολείο σπούδασε στη Δραματική Σχολή του Εθνικού Θεάτρου, στη Σχολή Κινηματογράφου Τηλεόρασης Λ. Σταυράκου και στο Πανεπιστήμιο της Περούτζια.
Ξεκίνησε την πορεία του στην τηλεόραση το 1987 ως παρουσιαστής του τηλεπαιχνιδιού της κρατικής τηλεόρασης Λέξεις τη σεζόν 1987-1988. Ως ηθοποιός έκανε την πρώτη του εμφάνιση το 1991 με ένα μικρό ρόλο στη σειρά Η δίκη στην ΕΤ1. Ακολούθησαν μικροί ρόλοι στις σειρές Τα πέτρινα λιοντάρια, Ταύρος με Τοξότη και Οι Μεν Και Οι Δεν. Το 1996 έκανε το ντεμπούτο του στον κινηματογράφο με πρωταγωνιστικό ρόλο στην ταινία Παραλάβετε διορισμόν υποδυόμενος ένα δάσκαλο που πηγαίνει να εργαστεί στην επαρχία. Η ταινία επτά χρόνια μετά μεταφέρθηκε στη μικρή οθόνη ως σειρά 10 επεισοδίων με τους ίδιους συντελεστές. Ο πρώτος του μεγάλος ρόλος στην τηλεόραση ήταν τη σεζόν 1997-1998 στη δραματική σειρά Έκπτωτος Άγγελος. Το 1999 ξεκίνησε να εμφανίζεται στη μαύρη κωμωδία του Λευτέρη Παπαπέτρου Εγκλήματα στον ANT1. Εκεί υποδύθηκε τον αρραβωνιαστικό της Κορίνας, τον γιατρό Παύλο Λογαρά, με τον ρόλο αυτό να τον καθιστά ιδιαίτερα αναγνωρίσιμο στο ευρύ κοινό. Αρχικά μπήκε στη σειρά ως guest στα μέσα του πρώτου κύκλου ενώ κατά τη δεύτερη σεζόν της σειράς ήταν μέρος του πρωταγωνιστικού καστ. Ακολούθησε η σειρά Περί Ανέμων και Υδάτων τη σεζόν 2000-2001 ενώ από το 2000 μέχρι το 2002 συμμετείχε στην καθημερινή σειρά της κρατικής τηλεόρασης Στα φτερά του έρωτα. τη σεζόν 2002 σειρά σειρά  Είσαι το Ταίρι Μου στο MEGA  Ακολούθησε ο ρόλος του Λουκά στην καθημερινή σειρά του Mega Channel Απαγορευμένη Αγάπη τις σεζόν 2002-2004 τη σεζόν 2003 σειρά Παραλάβετε διορισμόν στο ΕΤ1 ενώ την ίδια περίοδο συμμετείχε στις σειρές Η Νταντά και Σαββατογεννημένες. Το 2005 πρωταγωνίστησε στην κοινωνική σειρά Σαν γλυκό του κουταλιού. τη σεζόν 2007 σειρά Οι ιστορίες του αστυνόμου Μπέκα στο ALPHA τη σεζόν 2007 σειρά και Ίχνη Επεισόδιο: "Κρυφή ζωή"στο MEGA και τη σεζόν 2007-2008 σειρά Τα κορίτσια του μπαμπά στο ANT1 Ακολούθησαν διάφορες συμμετοχές σε τηλεοπτικές σειρές μεταξύ των οποίων Οι Ατρόμητοι, Όλα στον αέρα, τη σεζόν 2009 σειρά  Επτά Θανάσιμες Πεθερές στο  MEGA τη σεζόν 2010 σειρά Ο πόλεμος των άστρων στοANT1 τη σεζόν 2014 σειρά  Μάνα Χ Ουρανού στο MEGA και Οι Συμμαθητές και Ο άντρας των ονείρων μου  και άλλες. Τη σεζόν 2018-2019 είχε έναν από τους πρωταγωνιστικούς ρόλους στην καθημερινή σειρά Ο Πρίγκιπας της φωτιάς στο Open TV. Τη σεζόν 2020 σειρά Ήλιος στο ANT1 Τη σεζόν 2022- 2023 σειρά Κάνε Ότι Κοιμάσαι στο ΕΡΤ1
Παραπομπές
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί κινηματογράφου
Κλίμα της Αλβανίας
Σύμφωνα με την κλιματική ταξινόμηση Κέππεν, η χώρα έχει ζεστό μεσογειακό κλίμα, θερμό μεσογειακό κλίμα, υποτροπικό κλίμα, ωκεάνιο κλίμα, ηπειρωτικό κλίμα και υποαρκτικό κλίμα.
Επισκόπηση
Οι πεδιάδες έχουν ήπιους χειμώνες, με θερμοκρασίες κατά μέσο όρο περίπου 7 °C. Οι καλοκαιρινές θερμοκρασίες είναι κατά μέσο όρο 32 °C και η υγρασία είναι χαμηλή. Στα νότια πεδινά, οι θερμοκρασίες είναι κατά μέσο όρο περίπου 5 °C το χειμώνα και 30 °C κατά τη διάρκεια του καλοκαιριού.
Η μέση βροχόπτωση είναι υψηλή, αποτέλεσμα της σύγκλισης της επικρατούσας ροής αέρα από τη Μεσόγειο Θάλασσα και της ηπειρωτικής μάζας αέρα. Επειδή συνήθως συναντώνται στο σημείο όπου το έδαφος αυξάνεται, η υψηλότερη βροχή πέφτει στα κεντρικά υψίπεδα. Τα κατακόρυφα ρεύματα που ξεκινούν όταν ο μεσογειακός αέρας ανεβαίνει προκαλούν επίσης συχνές καταιγίδες. Πολλές από αυτές τις καταιγίδες συνοδεύονται από υψηλούς τοπικούς ανέμους και καταρρακτώδεις βροχές. Όταν η ηπειρωτική μάζα αέρα είναι αδύναμη, οι μεσογειακοί άνεμοι ρίχνουν την υγρασία τους μακρύτερα στην ενδοχώρα. Όταν υπάρχει κυρίαρχη ηπειρωτική μάζα αέρα, ο κρύος αέρας διαρρέει πάνω στις πεδινές περιοχές, κάτι που συμβαίνει συχνότερα το χειμώνα. Επειδή οι χαμηλότερες θερμοκρασίες της εποχής καταστρέφουν τα ελαιόδεντρα και τα εσπεριδοειδή, οι ελαιώνες και οι οπωρώνες περιορίζονται σε προστατευμένες περιοχές στις νότιες και δυτικές περιοχές, ακόμη και σε περιοχές με υψηλές μέσες χειμωνιάτικες θερμοκρασίες.
Οι βροχοπτώσεις των πεδιάδων κυμαίνονται από τα 1.000 χιλιοστά έως περισσότερα από 1.500 χιλιοστά ετησίως, με τα υψηλότερα επίπεδα στο βορρά. Σχεδόν το 95% της βροχής πέφτει το χειμώνα.
Οι βροχοπτώσεις στις υψίπεεδες ορεινές περιοχές είναι υψηλότερες. Δεν υπάρχουν επαρκή αρχεία και οι εκτιμήσεις ποικίλλουν ευρέως, αλλά οι ετήσιοι μέσοι όροι είναι πιθανώς περίπου από 1.800 χιλιοστά μέχρι και 2.550 χιλιοστά σε ορισμένες βόρειες περιοχές. Η εποχική διακύμανση δεν είναι εξίσου σημαντική στην παράκτια περιοχή.
Τα υψηλότερα εσωτερικά βουνά λαμβάνουν λιγότερες βροχοπτώσεις από τα ενδιάμεσα ορεινά. Οι διαφορές εδάφους προκαλούν μεγάλες τοπικές διακυμάνσεις, αλλά η εποχιακή κατανομή είναι η πιο συνεπής σε οποιαδήποτε περιοχή.
Αναφορές
Κατηγορία:Γεωγραφία της Αλβανίας Κατηγορία:Κλίμα ανά χώρα
Τόμας ντε Κάιζερ
Ο Τόμας ντε Κάιζερ (ολλανδικά: Thomas de Keyser, 1596 – 7 Ιουνίου 1667 (ταφή)) ήταν Ολλανδός ζωγράφος της Χρυσής Ολλανδικής Εποχής στη ζωγραφική, θεωρούμενος ως διακεκριμένος δημιουργός πορτρέτων και αρχιτέκτονας.
Βιογραφία
Ο διακεκριμένος πορτρετίστας Τόμας ντε Κάιζερ γεννήθηκε στο Άμστερνταμ και ήταν ο δεύτερος γιος του μεγάλου Ολλανδού αρχιτέκτονα και γλύπτη Χέντρικ ντε Κάιζερ και της Μπάικεν φαν Βίλντερε (Beyken (Barbara) van Wildere) από την Αμβέρσα. Το 1591 ο Χέντρικ μετοίκησε από την Ουτρέχτη στο Άμστερνταμ, όπου πιθανότατα γεννήθηκε ο Τόμας. Οι αδελφοί του Πίτερ, Βίλλεμ και Χέντρικ ΙΙ καθώς και ο εξάδελφός του Χόιμπρεχτ Κάιζερ ήταν όλοι γλύπτες και η αδελφή του, Μαρία, παντρεύτηκε τον Άγγλο γλύπτη Νίκολας Στόουν (Nicholas Stone). Όταν ο Τόμας νυμφεύτηκε, στις 5 Ιουλίου 1626, αναφέρεται ότι ήταν 29 ετών.
Η οικογένεια ζούσε σε οικία η οποία αποτελούσε τμήμα της δημοτικής αυλής. Τόσο ο Τόμας όσο και οι αδελφοί του Πίτερ και Βίλλεμ εκπαιδεύτηκαν στην αρχιτεκτονική από τον πατέρα τους, και έγιναν ύστερα αυτόνομοι αρχιτέκτονες και λιθοδόμοι. Η εκπαίδευση του Τόμας άρχισε τον Ιανουάριο του 1616, αλλά δεν είναι γνωστός ο δάσκαλός του στη ζωγραφική, αν και πιθανότερος θεωρείται ο διακεκριμένος προσωπογράφος από το Άμστερνταμ Κορνέλις φαν ντερ Φόορτ. Ο νεαρός καλλιτέχνης γνώριζε, ασφαλώς, τον έντονο ανταγωνισμό που θα αναπτυσσόταν μεταξύ των διακεκριμένων ζωγράφων της πόλης και, ειδικότερα, των Βέρνερ φαν ντεν Φάλκερτ και Νικολάες Πικενόι, αν και ο ντε Κάιζερ ήταν ο πλέον επινοητικός και καλύτερος ως ζωγράφος από την ομάδα και, για τον λόγο αυτόν, πολλά εξαίρετα έργα τέχνης ζωγράφων από την πόλη και την γύρω περιοχή είχαν κατά το παρελθόν εσφαλμένα αποδοθεί σε αυτόν. Εν τούτοις, δεν έγινε κάτι τέτοιο με τα πορτρέτα του Ρέμπραντ, ο οποίος κατέστη η ηγετική καλλιτεχνική μορφή στην προσωπογραφία της εποχής.
Κατά τη δεκαετία του 1640 είχε δραστηριοποιηθεί ως προσωπογράφος αλλά και, μαζί με τον αδελφό του, Πίτερ, και τον γαμπρό του από το Λονδίνο, δραστηριοποιήθηκε ως έμπορος μαρμάρου και άλλων δομικών λίθων. Να σημειωθεί ότι οι περισσότερες προσωπογραφίες του εκείνης της εποχής απεικονίζουν περισσότερο συναδέλφους του και όχι πολιτικές προσωπικότητες του Άμστερνταμ.
Έργο
Είναι γνωστές περίπου 100 προσωπογραφίες του. , ωστόσο μερικά έργα του έχουν ιστορικό - μυθολογικό περιεχόμενο, όπως ο πίνακάς του Ο Οδυσσέας ικετεύει την Ναυσικά (για το τότε Νέο Δημαρχείο, σήμερα Βασιλικό Ανάκτορο του Άμστερνταμ), έργο χρονολογούμενο το 1652 και Θησέας και Αριάδνη (προοριζόμενο επίσης για το Δημαρχείο του Άμστερνταμ).
Ο τομέας στον οποίο αρίστευε ήταν τα σε φυσικό μέγεθος πορτρέτα από το στήθος και άνω, αλλά έγινε γνωστός και για ανάλογα πορτρέτα πολύ μικρότερων διαστάσεων. Συνήθιζε να απεικονίζει τα "μοντέλα" του στο προσωπικό ή στο επαγγελματικό τους περιβάλλον, δίνοντας στον θεατή πολλές πληροφορίες γι' αυτά, γεφυρώνοντας με τον τρόπο αυτόν τις οικιακές ρωπογραφίες με την προσωπογραφία. Τα περισσότερα έργα του τα ζωγράφισε χρησιμοποιώντας ως υπόβαθρο πλάκες χαλκού, η επιφάνεια των οποίων του επέτρεπε την αποτύπωση ακόμη και μικρών λεπτομερειών.
Κατά τη δεκαετία του 1630 ήταν ο σημαντικότερος και θεωρούμενος ως ο "πιο της μόδας" προσωπογράφος στο Άμστερνταμ και τα έργα του ήταν εξαιρετικά δημοφιλή ανάμεσα στα μέλη της ανώτερης και της μεσαίας τάξεως. Ως ένας από τους κορυφαίους προσωπογράφους, ο ντε Κάιζερ άσκησε ισχυρή επιρροή σε άλλους καλλιτέχνες, ανάμεσα στους οποίους και ο Ρέμπραντ, που εγκαταστάθηκε στην πόλη το 1631. Τα έργα του ντε Κάιζερ χαρακτηρίζονται από την ιδιαίτερη προσοχή στη λεπτομέρεια αλλά και τις εξαιρετικά ρεαλιστικές μορφές, οι οποίες ποζάρουν σε μάλλον "τυπικές" στάσεις.
Ο ντε Κάιζερ εργάστηκε, επίσης, και ωςαρχιτέκτονας. Από το 1662 ως τον θάνατό του, το 1667, επέβλεψε τις εργασίες κατασκευής του νέου Δημαρχείου του Άμστερνταμ (σήμερα Βασιλικού Ανακτόρου).
Εξωτερικοί σύνδεσμοι
Κατηγορία:Ολλανδοί ζωγράφοι Κατηγορία:Ολλανδοί ζωγράφοι της Χρυσής Εποχής
Abuse (βιντεοπαιχνίδι)
Το Abuse είναι ένα βιντεοπαιχνίδι που αναπτύχθηκε από την Crack dot Com και δημοσιεύτηκε από την Electronic Arts στη Βόρεια Αμερική και την Origin Systems στην Ευρώπη. Κυκλοφόρησε για πρώτη φορά στις 29 Φεβρουαρίου του 1996 για MS-DOS. Μια έκδοση Mac OS του παιχνιδιού δημοσιεύτηκε από την Bungie και κυκλοφόρησε στις 5 Μαρτίου του 1997. Ο πηγαίος κώδικας του παιχνιδιού, μαζί με μέρος του περιεχομένου shareware, είναι στον δημόσιο τομέα από τα τέλη της δεκαετίας του 1990 και έχει μεταφερθεί στο Linux, αλλά και σε πολλές άλλες πλατφόρμες βιντεοπαιχνιδιών και όχι μόνο.
Πλοκή
μικρογραφία|251x251εσ|Ο Νικ μάχεται με τέρατα που πετάνε Ο πρωταγωνιστής του παιχνιδιού, Nick Vrenna, έχει φυλακιστεί άδικα σε μια φυλακή όπου το προσωπικό κάνει ανήθικα ιατρικά πειράματα στους κρατούμενους του. Μια επανάσταση στη φυλακή ξαφνικά ξεσπάει, ενώ ένα άλλο ιατρικό πείραμα πηγαίνει φρικτά στραβά. Οι κρατούμενοι μέσα στη φυλακή -εκτός από τον Νικ, ο οποίος φαίνεται να έχει ανοσία για κάποιον λόγο- έχουν μολυνθεί με μια ουσία που ονομάζεται Abuse που τους μεταμορφώνει σε τέρατα. Με την παροχή νερού να κινδυνεύει να μολυνθεί, ο Νικ οπλίζεται και παλεύει μέσα από την φυλακή για να αποτρέψει την μετάδοση της επιδημίας και στη συνέχεια δραπετεύει από το συγκρότημα της φυλακής που ήταν κρατούμενος.
Παιχνίδι
Το πληκτρολόγιο χρησιμοποιείται για τη μετακίνηση του Nick, ενώ το ποντίκι χρησιμοποιείται για τη στόχευση στο πεδίο μάχης. Το παιχνίδι αποτελείται από την καταπολέμηση διαφόρων εχθρών (κυρίως τις διάφορες μορφές μεταλλαγμένων, που προτιμούν να επιτίθενται σε τεράστιες ομάδες) και την επίλυση απλών γρίφων, που συνήθως περιλαμβάνουν διακόπτες και μοχλούς.
Το παιχνίδι υποστηρίζεται και σε διαδικτυακή έκδοση, μέσω της πλατφόρμας IPX/SPX.
Ενεργή ζώνη
Για να βελτιωθεί η απόδοση της μηχανής γραφικών του Abuse, ο κώδικας επιτρέπει μόνο σε αντικείμενα εντός μιας ορισμένης ακτίνας από το ορατό παράθυρο του παιχνιδιού να είναι ενεργά κατά τη διάρκεια του παιχνιδιού. Αυτό σημαίνει ότι οι εχθροί και οι μηχανικές συσκευές που βρίσκονται πάντα σε λειτουργία εκτός της ακτίνας δεν μπορούν να επιτεθούν στον παίκτη, ούτε τα βλήματα που εκτοξεύονται από όπλα που φαινομενικά θα συνεχίσουν το ταξίδι τους πολύ πέρα από την άκρη της οθόνης. Αυτή η τεχνική ήταν σχετικά πρωτοποριακή για την εποχή που κατασκευάστηκε το συγκεκριμένο παιχνίδι.
Ανάπτυξη
Το Abuse είχε μια πολύ διαφορετική ιστορία που βγήκε από την παραγωγή. Η ενημέρωση για αυτό αντικατέστησε την αρχική εισαγωγή με την τρέχουσα πλοκή του παιχνιδιού αυτού. Το πρωτότυπο αφορούσε μια εισβολή ενός εξωγήινου είδους που ονομάζεται «μυρμήγκια». Ο παίκτης ήταν ένας πράκτορας ειδικών επιχειρήσεων, που εστάλη στην «κυψέλη» τους για να καταστρέψει κρυφά τους εξωγήινους κλείνοντας το σύστημα ψύξης τους. Αυτή η ιστορία αναφέρθηκε σε ένα κρυφό τμήμα προς το τέλος του επιπέδου 14, όπου μπορεί να βρεθεί μια μεγάλη περιοχή, γεμάτη βυσσινί πλακάκια. μικρογραφία|320x320εσ| Ο Νικ χρησιμοποιεί τον εκτοξευτή χειροβομβίδων.|αριστερά
Κυκλοφορία
Το Abuse κυκλοφόρησε αρχικά στις 29 Φεβρουαρίου 1996 για DOS και Linux, ως ημιτελής έκδοση shareware από την Electronic Arts στη Βόρεια Αμερική και την Origin Systems στην Ευρώπη. Το παιχνίδι μεταφέρθηκε στο Mac OS από τον Oliver Yu της Crack dot Com και δημοσιεύτηκε από την Bungie στις 5 Μαρτίου 1997. Ανακατασκευάστηκε σε μεγάλο βαθμό για Mac, με τα γραφικά να έχουν εν μέρει ανανεωθεί για να λειτουργούν καλύτερα σε ανάλυση 640x480 pixel.
Έκδοση πηγαίου κώδικα
Περίπου δύο χρόνια μετά την κυκλοφορία του παιχνιδιού, το Crack dot Com αποφάσισε να δημοσιεύσει τον πηγαίο κώδικα του παιχνιδιού. Επίσης, τα δεδομένα παιχνιδιού της κυκλοφορίας του shareware (εξαιρουμένων των ηχητικών εφέ) παραδόθηκαν στο δημόσιο τομέα, δηλαδή public domain.
Αναβαθμίσεις
Με βάση την έκδοση πηγής, η κοινότητα του παιχνιδιού εργάστηκε αρχικά σε εργασίες συντήρησης, π.χ. κάνοντας το παιχνίδι να λειτουργήσει μέσω TCP/IP. Το 2001 το παιχνίδι προσαρμόστηκε στα πολυμέσα SDL, με άλλες τεχνικές βελτιώσεις όπως περισσότερο από το βάθος χρώματος των 8 bit στο οποίο περιοριζόταν η αρχική έκδοση.
Η έκδοση SDL επέτρεψε την εύκολη μεταφορά σε σύγχρονες πλατφόρμες, για παράδειγμα Microsoft Windows, Linux / X11 και επίσης η έκδοση Mac έχει ενημερωθεί για να τρέχει σε OS X. Με τα χρόνια, το παιχνίδι έγινε διαθέσιμο για πολλές περισσότερες πλατφόρμες, για παράδειγμα BeOS, Nintendo Wii μέσω Wii homebrew, OpenBSD, και το 2009 AmigaOS 4. Το παιχνίδι έχει επίσης μεταφερθεί σε φορητές συσκευές, σε iPhone / iPod Touch με το όνομα Abuse Classic.
Μέχρι το 2011 το παιχνίδι διατηρούσε ο Sam Hocevar στην ιστοσελίδα του. Το 2014 το παιχνίδι μεταφέρθηκε σε SDL2 και μεταφέρθηκε σε ένα αποθετήριο GitHub.
Το 2016, στα 20ά γενέθλια του παιχνιδιού, ένας προγραμματιστής της κοινότητας κυκλοφόρησε μια "20η επέτειο του παιχνιδιού " βάσει των προηγούμενων εκδόσεων που επέτρεπε προσαρμοσμένες αναλύσεις, απόδοση OpenGL και υποστήριξη Xbox 360, καθώς επιδιορθώθηκε και η μουσική.
Αξιολόγηση
μικρογραφία|263x263εσ|Το πρώτο επίπεδο του παιχνιδιού Αναθεωρώντας το πρωτότυπο του DOS, ένας κριτικός της Next Generation είπε ότι το παιχνίδι "έχει όλα όσα χρειάζεται για να είναι ένα εξαιρετικό κλασικό arcade - διαισθητικό έλεγχο παιχνιδιού, μια ποικιλία από όπλα, πλάσματα, τέρατα, συσκευές και παγίδες ... δεκάδες μυστικά που πρέπει να αποκαλυφθούν". Επαίνεσε επίσης τη συμπερίληψη ενός επεξεργαστή προσβάσιμου επιπέδου και είπε ότι το πιο δυνατό σημείο του παιχνιδιού είναι το βάθος των απαιτητικών παζλ του, αν και επέκρινε την έλλειψη ιστορίας. Αξιολόγησε το παιχνίδι με 4 στα 5 αστέρια. Το παιχνίδι αξιολογήθηκε επίσης στο Computer Gaming World.
Λόγω της φουτουριστικής αλλά τρομακτικής ατμόσφαιράς του, το Home of the Underdogs θεώρησε το Abuse ως μια πλατφόρμα 2D ισοδύναμη του διάσημου Doom.
Στην έκδοση ανοιχτού κώδικα επιλέχθηκε τον Αύγουστο του 2011 ως "HotPick" από το Linux Format.
Εξωτερικοί σύνδεσμοι
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες Κατηγορία:Βιντεοπαιχνίδια επιστημονικής φαντασίας Κατηγορία:Βιντεοπαιχνίδια του Linux Κατηγορία:Βιντεοπαιχνίδια του iOS Κατηγορία:Βιντεοπαιχνίδια της Electronic Arts Κατηγορία:Βιντεοπαιχνίδια DOS Κατηγορία:Βιντεοπαιχνίδια Amiga Κατηγορία:Βιντεοπαιχνίδια του 1996 Κατηγορία:Σελίδες με μη επιθεωρημένες μεταφράσεις
Είδη ξύλου
Εξωτερικοί σύνδεσμοι
Κατηγορία:Ξύλο
Στέλιος Φουσταλιεράκης
Ο Στέλιος Φουσταλιεράκης (19 Ιουνίου 1911 - 4 Απριλίου 1992 ή 1993), γνωστός και ως Φουσταλιέρης, ήταν Έλληνας τραγουδιστής, μουσικός και συνθέτης.
Βιογραφία
Ο Στέλιος Φουσταλιεράκης γεννήθηκε στο Ρέθυμνο στις 19 Ιουνίου του 1911, ημέρα Κυριακή, ώρα τρεις το απόγευμα, όπως του άρεσε να διευκρινίζει. Πήρε το όνομα του πατέρα του, που σκοτώθηκε σε ατύχημα προτού αυτός γεννηθεί. Μεγάλωσε με μικρασιάτικα τραγούδια και έγινε δεξιοτέχνης στο μπουλγαρί (κρητικός ταμπουράς). Από τα 11 του χρόνια, άρχισε να μαθαίνει την τέχνη του ρολογά, κάτι που ήταν το δεύτερο μεγάλο πάθος του μετά το μπουλγαρί. Ήταν τραγουδιστής, οργανοπαίκτης στο μπουλγαρί και συνθέτης πολλών γνωστών κρητικών τραγουδιών. Δημιούργησε τη δική του σχολή στην κρητική μουσική αναδεικνύοντας το μπουλγαρί σε όργανο μελωδικό και σολίστικο. Έπαιξε με τους Κρητικούς μαστόρους της μουσικής αλλά -μοναδική περίπτωση- ταίριαξε και με τους μεγάλους ρεμπέτες.
Ήταν ένας συμπαθέστατος άνθρωπος, μετρίου αναστήματος, με ένα γλυκύτατο χαμόγελο και μια έμφυτη αρχοντιά. Συγκαταλέγεται άξια στις κορυφές της αστικής λαϊκής μουσικής παράδοσης της Κρήτης και συγκεκριμένα της πόλης του Ρεθύμνου. Στο Ρέθυμνο ήταν γνωστός και ως μπάρμπα Στέλιος ο ρολογάς, επειδή ασκούσε και την τέχνη του ρολογά. Είχε το μαγαζί του στην οδό Αρκαδίου και φήμη του ειδικού στα ρολόγια.
Είναι ενδιαφέρον το γεγονός ότι στις ετικέτες των δίσκων της εποχής ο Στέλιος Φουσταλιεράκης αναγράφεται ότι παίζει μπουζούκι. Είναι φανερό ότι οι υπεύθυνοι των εταιρειών δίσκων που έβλεπαν το όργανό του κατά τη διάρκεια των ηχογραφήσεων που έλαβαν χώρα στην Αθήνα αγνοούσαν και το όνομα του οργάνου και το πώς παιζόταν. Το μπουλγαρί είναι όργανο που ανήκει στην οικογένεια του ταμπουρά, μοιάζει μορφολογικά με το μικρασιατικό σάζι, αλλά πρέπει να έχει διαφοροποιήσεις στις διαστηματικές διαιρέσεις στο μάνικο. Το γεγονός ότι οι ηχογραφήσεις από το 1930 και μετά γίνονταν στο εργοστάσιο της Κολούμπια στον Περισσό δεν διευκόλυνε τη συχνή παρουσία εκτελεστών από την επαρχία. Έτσι, παρά τον πλούτο της κρητικής μουσικής, είναι δυσανάλογα μικρή η δισκογραφική καταγραφή κρητικών τραγουδιών. Ένα στοιχείο όμως που φαίνεται να επηρέασε σημαντικά τη διαμόρφωση της μουσικής προσωπικότητας του Στέλιου Φουσταλιεράκη ήταν και η παραμονή του στην Αθήνα ανάμεσα στο 1933 και το 1937, περίοδο της μεγαλύτερης άνθησης του ρεμπέτικου. Η γνωριμία με τους δημιουργούς του, όπως ο Μάρκος Βαμβακάρης, ο Γιώργος Μπάτης, ο Παναγιώτης Τούντας, ο Γιάννης Παπαϊωάννου, ο Στράτος Παγιουμτζής κ.α. πρέπει να υπήρξε καθοριστική.
Ο Στέλιος Φουσταλιεράκης πέθανε στις 4 Απριλίου του 1992 ή 1993.
Παραπομπές
Κατηγορία:Κρητικοί μουσικοί
Κυβέρνηση Θεόδωρου Πάγκαλου 1925
Η Κυβέρνηση Θεόδωρου Πάγκαλου  (Ιούνιος 1925 - Ιούλιος 1926} ανέλαβε τη διοίκηση του κράτους, μετά την παραίτηση της κυβέρνησης του Ανδρέα Μιχαλακόπουλου, με στρατιωτικό πραξικόπημα που είχε επικεφαλής τον υποστράτηγο Θεόδωρο Δ. Πάγκαλο.
Τα ξημερώματα της 25ης Ιουνίου 1925, ο στρατηγός Χαράλαμπος Τσερούλης, στη Θεσσαλονίκη, κατέλαβε το διοικητήριο του Γ' Σώματος στρατού, ενώ ο ναύαρχος Αλέξανδρος Χατζηκυριάκος, καταλαμβάνοντας το θωρηκτό Αβέρωφ, ανακηρύχτηκε αρχηγός του στόλου, και έστειλε στον Πρόεδρο της Δημοκρατίας το παρακάτω τηλεγράφημα:' '«Στόλος ταύτην την νύκταν εκήρυξεν έκπτωτον Κυβέρνησιν. Καθιστώμεν προσωπικώς υπευθύνους Πρόεδρον, μέλη κυβερνήσεως διά χύσιν αδελφικού αίματος»''. . Πάράλληλα, στην Αθήνα, ο Θεόδωρος Πάγκαλος έθεσε υπό τη διοίκησή του τους στρατώνες στο Ρουφ, και κατέλαβε το μέγαρο των Τ.Τ.Τ. (Ταχυδρομεία- Τηλεγραφεία - Τηλεφωνία). Η κυβέρνηση παραιτήθηκε αμέσως και το Κίνημα επικράτησε αναίμακτα και εύκολα.
Στις 30 Ιουνίου, ο νέος πρωθυπουργός, Θεόδωρος Πάγκαλος, εμφανίζεται στη Βουλή και εξαγγέλει τις προγραμματικές δηλώσεις της κυβέρνησής του. Μετά τη συζήτηση, ο Πάγκαλος καταθέτει ψήφισμα, «Περί διακοπής των εργασιών της Συνελεύσεως και της περί κατά τον χρόνον των διακοπών επιψηφίσεως του Συντάγματος και περί εκδόσεως Ν. Διαταγμάτων», επί του οποίου ζητά την ψήφο των βουλευτών (ψήφος εμπιστοσύνης). Σε σύνολο 208, υπέρ ψήφισαν 185, κατά 14, ενώ υπήρχαν και 9 αποχές. . Έτσι, η κυβέρνηση Πάγκαλου ανέλαβε τα καθήκοντά της.
Στις 29 Σεπτεμβρίου 1925, δημοσιεύτηκε στην Εφημερίδα της Κυβερνήσεως το, ψηφισμένο από την ειδική 30μελή κοινοβουλευτική επιτροπή, υπό τη διεύθυνση του Αλέξανδρου Παπαναστασίου, νέο Σύνταγμα της Ελλάδας (Σύνταγμα που τελικά δεν ίσχυσε) ενώ, την ίδια ημέρα, με διάγγελμα προς τον ελληνικό λαό, ο Θ. Πάγκαλος αναγγέλει την οριστική διάλυση της Βουλής, και υπόσχεται τη διενέργεια βουλευτικών εκλογών στις αρχές του 1926.
Μάλιστα, στο διάγγελμά του επισημαίνει και τα εξής: ''«Η Δ' των Ελλήνων Εθνική Συνέλευσις έχει από πολλού χρόνου απολέσει την εμπιστοσύνην του Έθνους. Αι περιστάσεις και αι συνθήκαι, υπό τας οποίας εξελέγη ταύτη υπήρξαν δια τους γνωστούς λόγους η κυριωτέρα αφορμή, ως άμα τη γενέσει της αντιμετωπίσει την αντίθεσιν μεγάλης μερίδος του Ελληνικού Λαού. Η στάσις και η δράσις επιπλέον των Αρχηγών των κυριωτέρων εν αυτή πολιτικών ομάδων συνέτειναν ώστε η αντίθεσις αύτη να αυξηθη συν τω χρόνω μεταβληθείσα εις δυσφορίαν της Κοινής Γνώμης... Η νέα Κυβέρνησις έθετο ως ακρογωνιαίο λίθο του προγράμματός της την πλήρωσιν του εθνοκτόνου χάσματος και την συμφιλίωσιν του Λαού. Εις τας προσπαθείας της όμως προς εκπλήρωσιν του προγράμματός της απετέλει αναμφιβόλως σοβαρόν κώλυμμα η παρουσία της Εθνικής Συνελεύσεως. Ένεκα των λόγων τούτων η Κυβέρνησις (...) εισηγήθη προς τον Πρόεδρον της Δημοκρατίας την ανάγκην της διαλύσεως της Συνελεύσεως, και της προσφυγής ενώπιον του λαϊκού κριτηρίου των εκλογών...»''
Στις αρχές του 1926, και συγκεκριμένα, στις 4 Ιανουαρίου, με το ««Διάγγελμα προς τον Ελληνικόν Λαόν, τον Στρατόν και τον Στόλο», αναγγέλει και τυπικά τη συγκέντρωση των εξουσιών στο πρόσωπό του, ενώ αναβάλλει επ' αόριστον τις εκλογές της Βουλής και της Γερουσίας.
Στις 15 Μαρτίου 1926, παραιτείται ο Παύλος Κουντουριώτης από το αξίωμα του Προέδρου της Δημοκρατίας και ο Θ. Πάγκαλος αποφασίζει τη διενέργεια προεδρικών εκλογών από το λαό. . Οι εκλογές καθορίστηκαν για τις 4 Απριλίου 1926, ημέρα Κυριακή, για τους νόμους Αττικοβοιωτίας, Πειραιώς και Θεσσαλονίκης και την επόμενη Κυριακή, 11 Απριλίου, για την υπόλοιπη χώρα. Ο Πάγκαλος βγήκε πρώτος σε ψήφους, με μεγάλη διαφορά από το, συνυποψήφιό του, Κωνσταντίνο Δεμερτζή και, στις 18 Απριλίου 1926, μετά την ορκωμοσία του στη Μητρόπολη Αθηνών, αναλαμβάνει και τα καθήκοντα του Προέδρου της Δημοκρατίας, ολοκληρώνοντας τη συγκέντρωση των εξουσιών στο πρόσωπό του.
Αφότου ανέλαβε το ύπατο αξίωμα, ο Πάγκαλος αποφάσισε να απομακρυνθεί από την πρωθυπουργία, και έπειτα από συζητήσεις με πολιτικά πρόσωπα, διόρισε τελικά, πρωθυπουργό τον Αθανάσιο Ευταξία.
Σύνθεση υπουργικού συμβουλίου
Στις 12 Ιανουαρίου του 1926 το υπουργείο πήρε και πάλι την πρώτη του ονομασία, ως «Υπουργείο Γεωργίας, Βιομηχανίας και Εμπορίου» Το Υπουργείο καταργήθηκε στις 12 Ιανουαρίου 1926
Υφυπουργοί
Με το νομοθετικό διάταγμα της 4ης Ιουλίου 1925 δημιουργείται η θέση του Υφυπουργού επί των Στρατιωτικών, θέση που καταλαμβάνει ο αντιστράτηγος Κωνσταντίνος Νίδερ. Σύμφωνα με το νομοθετικό διάταγμα ο υφυπουργός συν-διοικεί το υπουργείο μαζί με τον υπουργό, έχει το βαθμό και τις αποδοχές υπουργού, και παρευρίσκεται στις συνεδριάσεις του υπουργικού συμβουλίου.
Τους επόμενους μήνες διετέλεσαν υφυπουργοί οι παρακάτω:
Παραπομπές
1925 Κατηγορία:1925 1925
Αλέκος Καραβίτης
Ο Αλέκος Καραβίτης (1904 - 1975) ήταν Έλληνας λυράρης.
Βιογραφία
Ο Αλέκος Καραβίτης γεννήθηκε το 1904 στο γραφικό και ορεινό χωριό Ακτούντα Ρεθύμνης. Ήταν το τρίτο παίδι μιας πολυμελούς οικογένειας (οκτώ αδέλφια) και ακολουθώντας την οικογενειακή παράδοση ασχολήθηκε από πολύ μικρός με την μουσική. Δική του λύρα απέκτησε σε ηλικία 15 χρονών το 1919.
"Ο Αλέκος, πρωτόμαθε λύρα στις ψηλές και απόκρημνες βουνοκορφές του χωριού μας. Από παιδί είχε μεγάλο πάθος και μεράκι γι αυτό το όργανο", έλεγε με καμάρι ο μεγαλύτερος αδελφός του.
Ο Kαραβίτης πήγε για πρώτη φορά στην Αθήνα το 1921. Αργότερα, εξελίχθηκε σε πρωτομάστορα της κρητικής μουσικής ενώ έγινε και καλλιτεχνικός διευθυντής της Δόρας Στράτου. Εκτός από μουσικός υπήρξε και ιδιοκτήτης καφενείου αρχικά στην Αθήνα και στην συνέχεια έγινε αποκλειστικός διανομέας πάγου στην Αττική, μια αποκλειστικότητα που του έδωσε ο κουμπάρος του γνωστός επιχειρηματίας Αντώνιος Φιξ με το εργοστάσιο μπύρας. Λυράρης με ορεινά ακούσματα έκανε γνωστή την λύρα και στην Αθήνα και συσπείρωσε τους Κρήτες των Αθηνών με την λύρα του στο καφενεδάκι που διατηρούσε εκεί από το 1927.
Πέθανε το 1975. Κόρη του είναι το μοντέλο Υακίνθη Καραβίτη που ανακηρύχτηκε μις Ελλάς. Εγγονή του είναι η δημοσιογράφος Χριστίνα Πολίτη.
Παραπομπές
Κατηγορία:Κρητικοί μουσικοί Κατηγορία:Έλληνες λυράρηδες κρητικής λύρας
Υπόθεση Novartis στην Ελλάδα
μικρογραφία|Τα κεντρικά γραφεία της Novartis στη [[Βασιλεία (Ελβετία)|330x330px]] Η υπόθεση Novartis στην Ελλάδα αναφέρεται σε έρευνα των ελληνικών και αμερικανικών δικαστικών και ρυθμιστικών αρχών σχετικά με τον χρηματισμό πολιτικών, κρατικών αξιωματούχων και ιατρών του εθνικού συστήματος υγείας στην Ελλάδα από την πολυεθνική φαρμακοβιομηχανία Novartis, προς όφελος των συμφερόντων της.
Η διερεύνηση της υπόθεσης Novartis ξεκίνησε αρχικά από την Επιτροπή Κεφαλαιαγοράς και το Υπουργείο Δικαιοσύνης των ΗΠΑ ύστερα από καταγγελίες για αθέμιτες πρακτικές της εταιρείας και συγκεκριμένα για χρηματισμό πολιτικών προσώπων και ιατρών. Τον Ιούνιο του 2020 η θυγατρική εταιρεία Novartis Hellas συμφώνησε να καταβάλει το ποσό των 225 εκατομμυρίων δολαρίων στο πλαίσιο εξωδικαστικού συμβιβασμού με τις ανωτέρω αρχές, παραδεχόμενη ότι από το 2012 έως το 2016 η εταιρεία προχώρησε σε αθέμιτες παροχές προς υπαλλήλους κρατικών νοσοκομείων και κλινικών στην Ελλάδα ώστε να αγοράζουν περισσότερα φάρμακα της.
Παράλληλα με τη δικαστική εξέλιξη της υπόθεσης στις ΗΠΑ, έρευνα ξεκίνησε τα επόμενα έτη και από την ελληνική δικαιοσύνη. Ειδικότερα, το 2018 σχηματίστηκε η πρώτη δικογραφία η οποία βασίστηκε στις καταθέσεις τριών προστατευόμενων μαρτύρων και αφορούσε δέκα πολιτικά πρόσωπα της περιόδου 2006-2015, συγκεκριμένα τους δύο πρώην πρωθυπουργούς Αντώνη Σαμαρά και Παναγιώτη Πικραμμένο, καθώς και τους πρώην υπουργούς Γιάννη Στουρνάρα, Δημήτρη Αβραμόπουλο, Άδωνι Γεωργιάδη, Ευάγγελο Βενιζελο, Ανδρέα Λυκουρέντζο, Μάριο Σαλμά, Ανδρέα Λοβέρδο και Γιώργο Κουτρουμάνη. Οι πράξεις που αναφέρονταν στη δικογραφία ήταν η δωροληψία, παθητική δωροδοκία και η απιστία σχετικά με την υπηρεσία.
Στις 7 Ιουνίου 2021 ασκήθηκε ποινική δίωξη στον αντιεισαγγελέα Ιωάννη Αγγελή για παράβαση καθήκοντος, καθώς, σύμφωνα με το κατηγορητήριο αρνήθηκε να παραλάβει, στη Βιέννη όπου είχε μεταβεί με κλιμάκιο της Εισαγγελίας Διαφθοράς τον Δεκέμβριο του 2018, προφορικά στοιχεία για λογαριασμό συγγενούς πολιτικού τα οποία προσφέρθηκαν από το FBI.
Πρόστιμα και καταδίκες της Novartis στο εξωτερικό
Η έρευνα για τη Novartis στις Η.Π.Α. ξεκίνησε το 2005, αναφορικά με την προώθηση φαρμάκων της εταιρείας από δίκτυο γιατρών προς το κοινό στις Η.Π.Α., με αντάλλαγμα δώρα, γεύματα και ταξίδια που πλήρωνε η εταιρεία. Η υπόθεση έκλεισε πέντε χρόνια αργότερα και η εταιρεία πλήρωσε αποζημίωση 422,5 εκατομμυρίων δολαρίων στο αμερικανικό δημόσιο. Το 2015 οι αμερικανικές αρχές επέβαλλαν νέο πρόστιμο 390 εκατομμυρίων δολαρίων στην εταιρεία.
Το 2017 η Νότια Κορέα επέβαλε στη Novartis πρόστιμο 59,9 εκατομμυρίων δολαρίων για δωροδοκία γιατρών, ενώ πρόστιμα επεβλήθησαν στην εταιρεία και το 2013 από τη Κομισιόν και το 2016 από την Κίνα. Πρόστιμα και καταδίκες στην εταιρεία επεβλήθησαν και από τη Ρωσία, την Ινδία και την Ουγγαρία για αθέμιτες πρακτικές και δωροδοκία γιατρών. Η Ελλάδα, ειδικότερα, είναι χώρα ειδικού ενδιαφέροντος για τη Novartis, αφού η τιμή ενός προϊόντος στη χώρα θα επηρέαζε την τιμή του διεθνώς. Έτσι, μια αύξηση 10 σεντ στην Ελλάδα, υπολογίζεται ότι μπορεί να μεταφράζεται σε κέρδη 25 εκατομμυρίων για την εταιρεία. Η ζημιά του Δημοσίου στην Ελλάδα, και συγκεκριμένα του ΕΟΠΥΥ, από την τιμολόγηση των μονάδων σκευασμάτων έχει υπολογιστεί ότι ξεπερνά τα 3 δισ. ευρώ.
Πρώτες έρευνες στην Ελλάδα το διάστημα 2016-2017, παραίτηση Ράικου και νέα Εισαγγελέας Τουλουπάκη
Η έρευνα της Εισαγγελέως Διαφθοράς στην Ελλάδα ξεκίνησε το Δεκέμβριο του 2016 με αρχικό υλικό τα στοιχεία για δωροδοκίες κρατικών λειτουργών και γιατρών, μετά από διαταγή της Εισαγγελίας του Αρείου Πάγου και αφότου ο τότε υπουργός Δικαιοσύνης Σταύρος Κοντονής προσκόμισε φάκελο με καταγγελίες και δημοσιεύματα. Τον Ιανουάριο του 2017 στελέχη της Εισαγγελίας Διαφθοράς κατάσχεσαν έγγραφα και ηλεκτρονικούς υπολογιστές από τα γραφεία της Novartis Hellas. Τον Μάρτιο του 2017 παραιτήθηκε η μέχρι τότε Εισαγγελέας Διαφθοράς Ελένη Ράικου που ερευνούσε, μεταξύ άλλων, και την υπόθεση Novartis και τη διαδέχθηκε η Ελένη Τουλουπάκη. Το Νοέμβριο του 2017 η Ε. Τουλουπάκη μετέβη στις ΗΠΑ και επισκέφτηκε τις αμερικανικές αρχές και δη την Επιτροπή Κεφαλαιαγοράς (αρμόδια σε περιπτώσεις παραβίασης ομοσπονδιακών νόμων, εν προκειμένω αυτού για τις Πρακτικές Διαφθοράς στο Εξωτερικό).
Παραπομπή δικογραφίας στη Βουλή στις αρχές του 2018 και αντιδράσεις
Στις 5 Φεβρουαρίου 2018 η Εισαγγελία Διαφθοράς παρέδωσε το πρώτο μέρος της δικογραφίας στην εισαγγελέα του Αρείου Πάγου Ξένη Δημητρίου προκειμένου να διαβιβαστεί στη Βουλή με βάση το νόμο περί ευθύνης υπουργών. Η έρευνα, η οποία βασίστηκε κυρίως στις καταθέσεις τριών ανώνυμων μαρτύρων, αφορούσε δέκα πολιτικά πρόσωπα της περιόδου 2006-2015 και συγκεκριμένα τους δύο πρώην πρωθυπουργούς Αντώνη Σαμαρά και Παναγιώτη Πικραμμένο και τους πρώην υπουργούς Γιάννη Στουρνάρα, Δημήτρη Αβραμόπουλο, Άδωνι Γεωργιάδη, Ευάγγελο Βενιζελο, Ανδρέα Λυκουρέντζο, Μάριο Σαλμά, Ανδρέα Λοβέρδο και Γιώργο Κουτρουμάνη. Ωστόσο, η δικογραφία στη Βουλή δεν περιελάμβανε αποδεικτικά στοιχεία, αλλά μόνο υπόνοιες, περιγραφές και εκτιμήσεις των προστατευόμενων μαρτύρων για δωροδοκία σε πολιτικά πρόσωπα.
Νωρίτερα την ίδια μέρα ο τότε κυβερνητικός εκπρόσωπος και υπουργός Επικρατείας του ΣΥ.ΡΙΖ.Α Δημήτρης Τζανακόπουλος είχε μεταβεί στον Άρειο Πάγο προκειμένου να ενημερωθεί, όπως ανακοίνωσε, σχετικά με την υπόθεση. Η επίσκεψη αυτή προκάλεσε έντονες αντιδράσεις από την αντιπολίτευση και ο εκπρόσωπος του ΠΑΣΟΚ Παύλος Χρηστίδης μίλησε για «προσπάθεια ωμής παρέμβασης στο έργο της Δικαιοσύνης». Παράλληλα, τα εμπλεκόμενα στην έρευνα πολιτικά πρόσωπα διέψευσαν τις κατηγορίες. Ο Α. Σαμαράς αναφέρθηκε σε «συκοφαντίες» και «κατασκευασμένες μαρτυρίες ανωνύμων», ο Π. Πικραμμένος διέψευσε την εμπλοκή του στην υπόθεση, ο Γ. Στουρνάρας μίλησε για «πολιτική στοχοποίηση και bullying» και ο Δ. Αβραμόπουλος δήλωσε ότι δεν έχει καμία σχέση με το ζήτημα καθώς επί Υπουργίας του «η πολιτική του φαρμάκου και η τιμολόγησή του δεν ανήκε στην αρμοδιότητα του υπουργείου Υγείας». Ο Ε. Βενιζέλος αναφέρθηκε σε βάρβαρη προσβολή των θεσμών του κράτους δικαίου από την κυβέρνηση και τους δικαστικούς λειτουργούς, «προκειμένου να διαμορφωθεί ένα σκηνικό φτηνού πολιτικού αντιπερισπασμού», ο Α. Γεωργιάδης μίλησε για σκευωρία χαρακτηρίζοντας «τρίχες» τις αποκαλύψεις της δικογραφίας και ο Α. Λυκουρέντζος δήλωσε ότι στη θητεία του δεν υπέγραψε «καμία απόφαση σχετικά με την τιμολόγηση των φαρμάκων για οποιαδήποτε εταιρεία και φυσικά ούτε και για τη Novartis». Παράλληλα, μέχρι τις αρχές του 2018 οι Αντώνης Σαμαράς, Δημήτρης Αβραμόπουλος, Ευάγγελος Βενιζέλος και Άδωνις Γεωργιάδης κατέθεσαν μηνύσεις έναντι των προστατευόμενων μαρτύρων για ψευδορκία, συκοφαντική δυσφήμιση και ψευδή καταμήνυση. Ο Α. Σαμαράς κατέθεσε επίσης μήνυση και εναντίον του τότε πρωθυπουργού Αλέξη Τσίπρα και του τότε αναπληρωτή υπουργού Δικαιοσύνης Δημήτρη Παπαγγελόπουλου τους οποίους κατηγόρησε ως υπεύθυνους για το στήσιμο μιας «άθλιας σκευωρίας».
Στις 22 Φεβρουαρίου 2018, η πρόταση του ΣΥΡΙΖΑ και των ΑΝΕΛ για τη συγκρότηση ειδικής επιτροπής προκαταρκτικής εξέτασης συγκέντρωσε την απόλυτη πλειοψηφία των βουλευτών και για τα δέκα πολιτικά πρόσωπα τα οποία αναφέρονταν στην πρόταση.